У маі 1877 г. на Мінскую кафедру быў пераведзены епіскап Яўгеній (Шарашылаў; 1877-1880), які быў глыбокім прыхільнікам малітоўнага ўшанавання свяціцеля Кірыла Тураўскага. З яго благаславення былі выдадзеныя галоўныя творы свц. Кірыла, а ў Мінскім Свята-Петра-Паўлаўскім кафедральным саборы ў лістападзе 1878 г. ў імя свяціцеля Кірыла быў асвячоны прыдзельны прастол. Да дня асвячэння прастола епіскап Яўгеній склаў трапар і велічанне свяціцелю Кірылу.